નવી દિલ્હી તા. ૩૦ : રેનસમવેર વાયરસ બાદ વધુ એક જૂડી વાયરસે દુનિયાના કરોડો સ્માર્ટ ફોનને ઝપેટમાં લીધા છે. એક રિપોર્ટ અનુસાર દુનિયાભરમાં કરોડ સ્માર્ટફોન્સ એક નવા માલવેર 'જૂડી'ની લપેટમાં આવે તેવી શકયતાન છે. સુરક્ષા સમાધાન ઉપલબ્ધ કરાવનારી કંપની ચેકપોઈન્ટે પોતાના રિપોર્ટમાં કહ્યું છે કે, 'જૂડી'ના સપાટામાં આવનારા આ સ્માર્ટફોન એન્ડ્રોઈડ આધારિત છે. ફર્મનું માનવું છે કે, દુનિયાભરમાં ૮૫ લાખથી લઈને ૩.૬૫ કરોડ જેટલા સ્માર્ટફોન્સ તેની ઝપટમાં આવી શકે છે. જૂડી એક ઓટો કિલકિંગ એડવેર છે જે કોરિયન કંપની દ્વારા વિકસાવાયેલી ૪૧ એપમાં જોવા મળ્યો છે. આ માલવેર પોતાના સપાટામાં આવેલા સ્માર્ટફોન્સ દ્વારા એડવર્ટાઈઝ પર મોટી સંખ્યામાં કિલક કરે છે જેથી તેને બનાવનારાઓને ફાયદો થઈ શકે છે.